b"\n_START_ARTICLE_\nAlexandre I de S\xc3\xa8rbia\n_START_SECTION_\nInf\xc3\xa0ncia\n_START_PARAGRAPH_\nAlexandre era el fill major del rei Mil\xc3\xa0 I de S\xc3\xa8rbia i de la seva esposa, Natalija Obrenovi\xc4\x87. El seu pare pertanyia a la dinastia Obrenovi\xc4\x87, que havia governat S\xc3\xa8rbia amb grans dificultats, degut principalment a l'oposici\xc3\xb3 d'un clan rival, els Kara\xc4\x91or\xc4\x91evi\xc4\x87.\n_START_SECTION_\nRegnat\n_START_PARAGRAPH_\nAlexandre va ascendir al tron serbi despr\xc3\xa9s de la inesperada abdicaci\xc3\xb3 del seu pare, Mil\xc3\xa0 I el 1889; la seva mare, la reina Natalija va assumir la reg\xc3\xa8ncia durant la minoria d'edat del seu fill, que el 1893 es va autoproclamar major d'edat assumint la corona, i a l'any seg\xc3\xbcent va decidir abolir arbitr\xc3\xa0riament la Constituci\xc3\xb3 liberal de 1889 promulgada pel seu pare, i va restaurar la de 1869. _NEWLINE_Durant la guerra greco-turca de 1897 va mantenir una estricta neutralitat. Aquest mateix any va cridar a S\xc3\xa8rbia al seu pare, que es trobava en l'exili, i en 1898 el va nomenar comandant en cap de l'Ex\xc3\xa8rcit serbi. Durant aquesta \xc3\xa8poca, Milan va ser considerat el governant de facto del pa\xc3\xads."